Sana’a, kalma ce da aka aro ta daga Larabci, kuma take ɗaukar ma’ana ta samar da wani abin amfani ta hanyar hikima a Hausance. Misali, sana’ar ƙira . A gargajiyance, Bahaushe yana da sana’o’in da yawansu ke da wahalar ƙididdigewa. Daga cikin irin waɗannan sana’o’i akwai manya akwai kuma ƙanana. Sannan kuma masana sun kasa su zuwa kashi uku da suka haɗa da sana’o’in maza, sana’o’in mata da kuma sana’o’in haɗaka ko gamayya. Sana’o’in maza su ne sana’o’in da maza zalla ne suka fi yin su. Koda an samu mata a ciki to yawansu bai kai a misalta ba. Misali, sana’ar ƙira, da sauransu. Ire- Iren Sanao’on Gargajiya na Hausawa Sana’oin Gargajiya ga su kamar haka Noma Kiwo Rini Jima Kira Farauta BAYANINSU Bayan mun ga Ire-iren su bari mu tafi zuwa bayaninsu daya bayan daya da kuma abubuwan da suka kunsa. Noma na duke tsohon ciniki shine kirarin noma da Hausawa suke masa da dadewa. A kasar hausa da babu wata babbar sana’a wadda zan ce maka kusan kowa yana yinta da ta wuce noma.